ໃນໄລຍະເວລາ 100 ປີນັບແຕ່ເວລາສ້າງຕັ້ງມາຮອດປັດຈຸບັນ, ພັກກອມມູນິດຈີນໄດ້ນຳພາປະຊາຊົນຈີນເພີ່ມກຳລັງແຮງສູ້ຊົນ, ຢຸດຕິປະຫວັດສາດ ສັງຄົມເຄິ່ງສັກດີນາຂອງປະເທດຈີນເກົ່າ, ສ້າງຕັ້ງປະເທດສາທາລະນະລັດປະຊາຊົນຈີນ, ສ້າງເສັ້ນທາງແລະຊຸກຍູ້ສັງຄົມນິຍົມທີ່ພົ້ນເດັ່ນຂອງຈີນກ້າວເຂົ້າສູ່ຍຸກສະໄໝໃໝ່, ຕ້ອນຮັບບາດກ້າວກະໂດດຂັ້ນອັນຍິ່ງໃຫຍ່ຈາກພ້ອມກັນລຸກຂຶ້ນ, ມີຄວາມຮັ່ງມີ ໄປສູ່ຄວາມເຂັ້ມແຂງ.
100 ປີແຫ່ງປະຫວັດສາດຄວາມອົງອາດກ້າຫານທີ່ມີການຊຸກຍູ້ຫັນຈີນເດີນຕາມລັດທິມາກເລນິນຢ່າງບໍ່ຢຸດຢັ້ງຂອງພັກກອມມູນິດຈີນ, ເພື່ອໃຫ້ລັດທິສັງຄົມນິຍົມວິທະຍາສາດມີການພັດທະນາຢ່າງບໍ່ຢຸດຢັ້ງ. ພັກກອມມູນິດຈີນຢຶດໝັ້ນສົມທົບທິດສະດີລັດທິມາກກັບຕົວຈິງລະອຽດຂອງການປະຕິວັດຈີນ, ສ້າງແນວຄິດເໝົາເຈີຕຸງ, ທິດສະດີ ເຕິ້ງສຽວຜິງ, ແນວຄິດສຳຄັນ “3 ຕົວແທນ” ແລະທິດສະດີພັດທະນາວິທະຍາສາດ. ນັບແຕ່ກອງປະຊຸມໃຫຍ່ຄັ້ງທີ XVIII ມາຮອດປັດຈຸບັນ, ພັກກອມມູນິດຈີນດ້ວຍແກ່ນສານແມ່ນສະຫາຍສີຈິ້ນຜິງໄດ້ສ້າງແນວຄິດສີຈິ້ນຜິງກ່ຽວກັບລັດທິສັງຄົມນິຍົມທີ່ພົ້ນເດັ່ນຂອງຈີນໃນຍຸກສະໄໝໃໝ່, ບັນລຸໄດ້ໝາກຜົນຂອງທິດສະດີຫຼ້າສຸດກ່ຽວກັບການຫັນເປັນຈີນແລະຍຸກສະໄໝຫັນເປັນລັດທິມາກ.
100 ປີທີ່ຜ່ານມາຂອງພັກກອມມູນິດຈີນ ແມ່ນເສັ້ນທາງປະຫວັດສາດທີ່ສະຫງ່າອົງອາດ, ໝັ້ນແກ່ນ ຊຶ່ງບັນລຸໄດ້ເປົ້າໝາຍແລະຍາດໄດ້ຜົນງານອັນຍິ່ງໃຫຍ່ໃນພາລະກິດແຫ່ງການຊອກຫາວິທີສ້າງການເຫັນເປັນທັນສະໄໝຢູ່ປະເທດທີ່ຫຼ້າຫຼັງກ່ຽວກັບກຳລັງຜະລິດໃນສັງຄົມ. ພັກກອມມູນິດຈີນສືບຕໍ່ຊອກຫາເສັ້ນທາງຫັນລັດທິສັງຄົມນິຍົມເປັນທັນສະໄໝທີ່ເໝາະສົມກັບສະພາບການຂອງຈີນ, ຍົກອອກບັນດາເປົ້າໝາຍສູ້ຊົນ “ສີ່ການຫັນເປັນທັນສະໄໝ”, “ຂັ້ນຕອນ 3 ກ້າວ” ແລະ “ສອງເທື່ອ 100 ປີ”, ກຳນົດໄດ້ເປົ້າໝາຍວິໄສທັດປະຕິບັດການຫັນສັງຄົມນິຍົມເປັນທັນສະໄໝຮອດປີ 2035 ໂດຍພື້ນຖານ, ຮອດກາງສະຕິວັດນີ້ຈະປະຕິບັດສຳເລັດການສ້າງເປັນປະເທດມະຫາອຳນາດສັງຄົມນິຍົມທີ່ທັນສະໄໝ, ຮັ່ງມີ, ເຂັ້ມແຂງ, ມີປະຊາທິປະໄຕ, ສີວິໄລ, ກົມກຽມແລະສວຍງາມສົດໃສ.
ພັກກອມມູນິດຈີນໄດ້ເຮັດໃຫ້ເສັ້ນທາງ, ທິດສະດີແລະລະບົບສັງຄົມນິຍົມທີ່ພົ້ນເດັ່ນຂອງຈີນປະຕິບັດສຳເລັດແລະ ອຸດົມສົມບູນຢ່າງບໍ່ຢຸດຢັ້ງ, ຍູ້ແຮງການຫັນລະບົບຄຸ້ມຄອງແລະກຳລັງຄວາມສາມາດໃນການບໍລິຫານປະເທດຊາດຢ່າງລຽນຕິດ. ຈີນໄດ້ປະສົບຜົນສະເລັດໃນການເປີດກວ້າງເສັ້ນທາງຫັນເປັນທັນສະໄໝແບບຈີນກັບການສົມທົບລະຫວ່າງຄວາມສີວິໄລດ້ານວັດຖຸກັບຄວາມສີວິໄລດ້ານຈິດໃຈ, ລະຫວ່າງຄົນກັບທຳມະຊາດ, ເດີນຕາມເສັ້ນທາງພັດທະນາສັນຕິພາບຢ່າງກົມກຽວ.
100 ປີຜ່ານມາຂອງພັກກອມມູນິດຈີນແມ່ນເສັ້ນທາງປະຫວັດສາດແຫ່ງຄວາມສະຫງ່າອົງອາດ, ຢຶດໝັ້ນກັບຄະຕິທຳ, ຖືປະຊາຊົນເໜືອກ່ວາສິ່ງໃດໝົດ, ໄດ້ຮັບການສະໜັບສະໜູນຈາກປະຊາຊົນ, ນຳຜົນປະໂຫຍດມາໃຫ້ແກ່ປະຊາຊົນ. ພັກກອມມູນິດຈີນໄດ້ປະຕິບັດພື້ນຖານປະຊາທິປະໄຕປະຊາຊົນຢ່າງກ້ວາງຂວາງທີ່ສຸດຢູ່ປະເທດທີ່ມີປະຫວັດສາດສັງຄົມສັກດີນານັບພັນປີ, ການດຳລົງຊີວິດປະຊາຊົນມີຄວາມອີ່ມໜຳສຳລານ, ສົມບູນພູນສຸກ, ຈີນກາຍເປັນປະເທດທີ່ປະຊາຊົນມີລາຍຮັບປານກາງ ຫຼາຍທີ່ສຸດໃນໂລກ, ເຊິ່ງແກ້ໄຂບັນຫາຄວາມທຸກຍາກໄດ້ຢ່າງສິ້ນເຊິງທີ່ໄດ້ຕິດພັນກັບປະເທດຈີນນັບພັນປີ.
ນັບແຕ່ເວລາປະຕິຮູບເປີດປະຕູມາຮອດປັດຈຸບັນ, ຈຳນວນຜູ້ຫຼຸດພົ້ນອອກຈາກຄວາມທຸກຍາກຢູ່ຈີນກວມເອົາກ່ວາ 70% ຈຳນວນຜູ້ຫຼຸດພົ້ນອອກຈາກຄວາມທຸກຍາກໃນໂລກໃນໄລຍະດຽວກັນ, ປະຕິບັດສຳເລັດເປົ້າໝາຍຫຼຸດພົ້ນອອກຈາກຄວາມທຸກຍາກຂອງສປຊໄວກວ່າກຳນົດ 10 ປີ. ຕໍ່ໜ້າໂລກລະບາດໂຄວິດ - 19, ພັກກອມມູນິດຈີນຢຶດໝັນກັບເປົ້າໝາຍຖືປະຊາຊົນເໜືອກ່ວາສິ່ງໃດໝົດ, ຍາດໄດ້ຜົນງານຍຸດທະສາດສຳຄັນໃນບັ້ນຕໍ່ສູ້ຕ້ານໂລກລະບາດໂຄວິດ - 19. ນີ້ແມ່ນສິ່ງພິສູດຢ່າງມີຊີວິດຊີວາກ່ຽວກັບທັດນະນະກຳອຳນາດເພື່ອປະຊາຊົນຂອງພັກກອມມູນິດຈີນ, ໄດ້ຮັບການສະໜັບສະໜູນຈາກປະຊາຊົນຈີນຢ່າງສຸດຈິດສຸດໃຈ.
100 ປີຜ່ານມາຂອງພັກກອມມູນິດຈີນແມ່ນເສັ້ນທາງປະຫວັດສາດທີ່ສະຫງ່າອົງອາດພ້ອມກັບພັກກອມມູນິດຫວຽດນາມເພື່ອຕ້ານການຮຸກຮາມຂອງພວມຈັດກະພັກ, ຫົວເມືອງຂຶ້ນ, ຕັ້ງໜ້າຊອກຫາເສັ້ນທາງສ້າງສັງຄົມນິຍົມ.
ປີນີ້ແມ່ນການສະເຫຼີມສະຫຼອງ 110 ປີແຫ່ງວັນປະທານໂຮ່ຈີມິນອອກຈາກປະເທດໄປຊອກຫາເສັ້ນທາງກູ້ຊາດແລະ 80 ປີແຫ່ງວັນປະທານໂຮ່ຈີມິນກັບຄືນປະເທດນຳພາຂະບວນການປະຕິວັດຫວຽດນາມ. ນັບແຕ່ປີ 1922, ປະທານໂຮ່ຈີມິນ ໄດ້ທຳຄວາມລຶ້ງເຄີຍກັບສະຫາຍ ໂຈ່ວເອິນໄຫຼ ແລະບັນດາການນຳພັກກອມມູນິດຈີນຢູ່ຝລັ່ງ, ຫຼັງຈາກນັ້ນແມ່ນສ້າງຕັ້ງ “ສະມາຄົມຫວຽດນາມຊາວໜຸ່ມປະຕິວັດ” ຢູ່ກວາງໂຈ,ຈີນ, ກະກຽມໃຫ້ແກ່ການສ້າງຕັ້ງພັກກອມມູນິດຫວຽດນາມຢູ່ຮົ່ງກົງ, ຈີນໃນປີ 1930. ພາຍຫຼັງສ້າງຕັ້ງປະເທດຫວຽດນາມປະຊາທິປະໄຕສາທາລະນະລັດຢ່າງເປັນທາງການ, ຈີນແມ່ນປະເທດທຳອິດທີ່ສ້າງຕັ້ງການພົວພັນກັບຫວຽດນາມ, ຈີນໄດ້ທຸ້ມເທ, ສະໜັບສະໜູນ, ອຸປະຖຳໃຫ້ແກ່ຫວຽດນາມໃນບັ້ນຕໍ່ສູ້ຕ້ານ ພວກຫົວເມືອງຂຶ້ນຝລັ່ງແລະຈັກກະພັກອາເມລິກາ.
ໃນຊຸມປີທ້າຍທົດສະວັດທີ 80 ແລະຕົ້ນທົດສະວັດທີ 90 ຂອງສະຕະວັດ 20, ພັກກອມມູນິດຈີນແລະພັກກອມມູນິດ ຫວຽດນາມໄດ້ຄ່ອຍໆໄຈ້ແຍກສາເຫດອັນເລິກເຊິ່ງພາຍໃນທີ່ພາໄປເຖິງການລົ້ມລະລາຍຢູ່ໂຊຫວຽດແລະບັນດາປະເທດເອີລົບຕາເວັນອອກ, ຢຶດໝັ້ນຕັ້ງໜ້າຊອກຫາເສັ້ນທາງພັດທະນາສັງຄົມນິຍົມທີ່ເໝາະສົມກັບສະພາບການຂອງແຕ່ລະປະເທດ, ຊຸກຍູ້ວິວັດການປະຕິຮູບເປີດກ້ວາງແລະພາລະກິດແຫ່ງການປ່ຽນແປງໃໝ່ຂອງສອງປະເທດບັນລຸໄດ້ບາດກ້າວບຸກທະລຸແລະພັດທະນາຢ່າງໃຫຍ່ຫຼວງ.
ເມື່ອກ້າວເຂົ້າສູ່ຍຸກສະໄໝໃໝ່, ພາຍໃຕ້ການຄຳນວນຍຸດທະສາດແລະການນຳພາດ້ວຍຕົວຂອງທ່ານເລຂາທິການໃຫຍ່ສີຈິ້ນຜິງແລະທ່ານເລຂາທິການໃຫຍ່ຫງວຽນຝຸຈ້ອງເອງ, ການພົວພັນລະຫວ່າງສອງພັກ, ສອງລັດຍາມໃດກໍ່ຮັກສາໄດ້ທິດທາງທີ່ຖືກຕ້ອງ, ສອງຝ່າຍມີການພົວພັນແລກປ່ຽນບົດຮຽນປະສົບການຢ່າງເລິກເຊິ່ງໃນການກໍ່ສ້າງພັກແລະບໍລິຫານປະເທດຊາດ, ສ້າງກຳລັງໜູນສຳຄັນເພື່ອພັດທະນາພາລະກິດສັງຄົມນິຍົມຂອງແຕ່ລະປະເທດ. ສອງຝ່າຍສະໜັບສະໜູນເຊິ່ງກັນແລະກັນ, ຊ່ວຍເຫຼືອກັນໃນວຽກງານປ້ອງກັນ, ຕ້ານໂລກລະບາດໂຄວິດ - 19 ແລະພັດທະນາເສດຖະກິດສັງຄົມໂດຍຍາດໄດ້ບັນດາຜົນງານຍຸດທະສາດສຳຄັນ, ສະແດງໃຫ້ເຫັນທ່າໄດ້ປຽບທີ່ພົ້ນເດັ່ນຂອງລະບອບສັງຄົມນິຍົມ.
ປັດຈຸບັນ, ຈີນແລະຫວຽດນາມໄດ້ເປີດວິວັດການສ້າງລັດທິສັງຄົມນິຍົມ, ໃນສະພາບການທີ່ມີການປ່ຽນແປງມາເປັນເວລາ 100 ປີແລະໂລກລະບາດໂຄວິດ - 19, ສອງພັກຕ້ອງຮັບຮູ້ພູມປັນຍາແລະກຳລັງແຮງຈາກປະຫວັດສາດແຫ່ງການພົວພັນມິດຕະພາບເກືອບ 100 ປີໃຫ້ຫຼາຍກວ່າອີກ, ຮ່ວມແຮງຮ່ວມໃຈຊຸກຍູ້ພາລະກິດສັງຄົມນິຍົມລັດຫວ່າງສອງປະເທດຈີນແລະຫວຽດນາມໃຫ້ມີບາດກ້າວພັດທະນາຢ່າງໝັ້ນຄົງ. ສອງຝ່າຍຄວນເດັດດ່ຽວນຳພາຍຸດທະສາດຂອງການນຳຂັ້ນສູງສຸດສອງພັກ, ກຳນົດທິດການພັດທະນາການພົວພັນຈີນ - ຫວຽດນາມຢ່າງຖືກທິດ, ຮ່ວມແຮງຮ່ວມໃຈປົກປ້ອງຄວາມໝັ້ນຄົງທາງການເມືອງແລະຄວາມໝັ້ນຄົງລະບອບຂອງສອງປະເທດ.
ສອງຝ່າຍຄວນບຳລຸງສ້າງໃຫ້ຜູ້ສືບທອດພາລະກິດແຫ່ງມິດຕະພາບລະຫວ່າງຈີນ - ຫວຽດນາມ, ພັດທະນາການພົວພັນສອງປະເທດຫຼາຍກ່ວາອີກ. ສອງຝ່າຍຄວນສຸມໃສ່ເຂົ້າການພັດທະນາຂອງສອງປະເທດກໍ່ຄືສັນຕິພາບແລະສະຖຽນລະພາບໃນພາກພື້ນ, ຄວບຄຸມຄວາມບໍ່ລົງລອຍກັນຢ່າງເປັນປົກກະຕິ, ຮັບປະກັນການພົວພັນຈີນ- ຫວຽດນາມພັດທະນາຢ່າງມີສະຖຽນລະພາບ, ປອດໄພແລະໝັ້ນຄົງ. ສອງຝ່າຍຄວນຮ່ວມແຮງຮ່ວມໃຈປົກປ້ອງລັດທິຫຼາຍຝ່າຍ, ປົກປ້ອງຄວາມສະເໝີພາບອັນຊອບທຳສາກົນ, ຢຶດໝັ້ນກັບການຮັກສາຄວາມເປັນລະບຽບຮຽບຮ້ອຍສາກົນບົນພື້ນຖານກົດໝາຍສາກົນ.
ມຸ່ງໄປເຖິງອະນາຄົດ, ພວມເຮົາຕ້ອງເຊື່ອໝັ້ນວ່າພາຍໃຕ້ການນຳພາອັນໝັ້ນແກ່ນຂອງພັກກອມມູນິດຈີນແລະພັກກອມມູນິດຫວຽດນາມ, ພາລະກິດການສ້າງຕັ້ງລັດທິສັງຄົມຂອງສອງປະເທດແນ່ນອນວ່າຈະມີການພັດທະນາຢ່າງບໍ່ຢຸດຢັ້ງດ້ວຍບັນດາຜົນງານອັນສະຫງ່າອົງອາດກ່ວາ, ປະກອບສ່ວນເຂົ້າໃນພາລະກິດທີ່ກ້າວໜ້າຂອງມວນມະນຸດ, ເພື່ອໃຫ້ສັງຄົມນິຍົມວິທະຍາສາດພົ້ນເດັ່ນຂຶ້ນໃນໂລກໃນສະຕະວັດທີ 21.
ບຸນຄົງ